section_heading: Povijest
paragraph_text: Grad je oštećen u poplavama 1876. i 1885, a katastrofalni potres 1931. i veliki požar 1936. razorili su veći dio grada. Grad je kasnije obnovljen tijekom vladanja Anastasia Somoze i njegove obitelji (1936–1979) te uskoro Managua postaje najrazvijenijim gradom Srednje Amerike. 1972. godine Managua je ponovno pretrpjela još jedan razoran potres koji je ovaj put uništio 90% grada, a u njemu je poginulo približno 20.000 ljudi. Grad su još više uništili prirodne katastrofe i građanski rat 1980-tih godina. Somozina vlast je srušena, a demokrati su, nakon pobjede na izborima, ponovno počeli s obnovom grada.